pythainlp/thai-wiki-dataset-v4 huggingface dataset:
วอลเลย์บอลหญิงชิงแชมป์โลก 1998

วอลเลย์บอลหญิงชิงแชมป์โลก 1998  เป็นการแข่งขันครั้งที่ 14 ของวอลเลย์บอลหญิงชิงแชมป์โลก จัดโดยสหพันธ์วอลเลย์บอลระหว่างประเทศ (FIVB) ซึ่งเป็นหน่วยงานกำกับกีฬาวอลเลย์บอลระหว่างประเทศ จัดขึ้นระหว่างวันที่ 3 ถึง 12 พฤศจิกายน ค.ศ. 1998 ที่โตเกียว โทกูยามะ มัตสึโมโตะ คาโงชิมะ นาโงยะ ฟูกูโอกะ และโอซากะ ประเทศญี่ปุ่น
การแบ่งกลุ่ม.
การจับสลากแบ่งกลุ่มจัดขึ้นที่โตเกียว ประเทศญี่ปุ่น ในวันที่ 20 เมษายน ค.ศ. 1998 ทีมวางจะได้รับการจัดวางให้อยู่ในสองแถวจากอันดับโลกเอฟไอวีบี สหพันธ์ให้สิทธิ์เจ้าภาพอยู่ในกลุ่มเอ โดยไม่คำนึงถึงอันดับโลก ส่วนทีมที่ไม่ได้เป็นทีมวางจะทำการจับสลากในแถวที่เหลือจากอันดับโลกเอฟไอวีบี โดยตัวเลขในวงเล็บเป็นลำดับจากอันดับโลกเอฟไอวีบี ในเดือนตุลาคม ค.ศ. 1998
อันดับการแข่งขัน.
<templatestyles src="Col-begin/styles.css"/>
รางวัลบุคคล.
<templatestyles src="Col-begin/styles.css"/>
วอลเลย์บอลหญิงชิงแชมป์โลก 2002

วอลเลย์บอลหญิงชิงแชมป์โลก 2002  เป็นการแข่งขันวอลเลย์บอลหญิง จำนวน 24 ทีม ได้มีการจัดขึ้นที่ประเทศเยอรมนี เริ่มทำการแข่งขันตั้งแต่วันที่ 30 สิงหาคม – 15 กันยายน พ.ศ. 2545
รอบสุดท้าย.
รอบชิงเหรียญทอง.
<br>
<br>
อันดับการแข่งขัน.
<templatestyles src="Col-begin/styles.css"/>
รางวัลรายบุคคล.
<templatestyles src="Col-begin/styles.css"/>
วอลเลย์บอลหญิงชิงแชมป์โลก 2010

วอลเลย์บอลหญิงชิงแชมป์โลก 2010 เป็นการแข่งขันวอลเลย์บอลหญิง ครั้งที่ 16 เริ่มทำการแข่งขันตั้งแต่วันที่ 29 ตุลาคม - 14 พฤศจิกายน, พ.ศ. 2553. จัดขึ้นที่ญี่ปุ่น โดยใช้สนามแข่งขันในเมืองต่างๆ เช่น มะสึโมะโตะ, ฮะมะมะสึ, ในภายหลังได้มีการเพิ่มสถานที่แข่งขันอีก 2 แห่งเป็น ซัปโปะโระ, โคเบะ มีประเทศเข้าร่วมการแข่งขัน 24 ประเทศ, 
รอบคัดเลือก.
Win
อันดับการแข่งขัน.
<templatestyles src="Col-begin/styles.css"/>
การถ่ายทอดสด.
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์โลก 2010 ในทุกนัดการแข่งขันที่วอลเลย์บอลสาวไทยลงแข่ง รวมถึงเทปบันทึกการแข่งขันนัดต่างๆ
กานต์ เทียนแก้ว

พันตำรวจโท กานต์ เทียนแก้ว เป็นอดีตสมาชิกสภาผู้แทนราษฎรแบบสัดส่วน เป็นอดีตผู้ก่อตั้งและหัวหน้าพรรคพลังประชาชน พรรคเงินเดือนประชาชน และเป็นแกนนำกลุ่ม นปช.ลำปาง
ประวัติ.
พันตำรวจโท กานต์ เทียนแก้ว เกิดเมื่อวันที่ 22 ตุลาคม พ.ศ. 2504 สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย จังหวัดเชียงใหม่ ระดับปริญญาตรีรัฐประศาสนศาสตร์ จากโรงเรียนนายร้อยตำรวจสามพราน
การทำงาน.
พันตำรวจโท กานต์ เทียนแก้ว เคยรับราชการตำรวจ ต่อมาเขาได้จัดตั้งพรรคการเมืองขึ้น มีชื่อว่า "พรรคพลังประชาชน" ในปี พ.ศ. 2541 โดยเขารับตำแหน่งหัวหน้าพรรคคนแรก ต่อมาลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2543 แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดลำปาง แต่ไม่ได้รับเลือกตั้งเช่นกัน
กระทั่งในปี พ.ศ. 2550 เมื่อศาลรัฐธรรมนูญมีคำวินิจฉัยให้ยุบพรรคไทยรักไทย และสมาชิกพรรคไทยรักไทยจำนวนมากย้ายเข้ามาสังกัดพรรคพลังประชาชน ซึ่งขณะนั้นเขารับตำแหน่งประธานที่ปรึกษาพรรค จึงได้มีการปรับโครงสร้างการบริหารงานพรรค โดยเขาได้รับตำแหน่งรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในนามพรรคพลังประชาชน ซึ่งเขาได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในปี พ.ศ. 2551 ศาลรัฐธรรมนูญ มีคำวินิจฉัยให้ยุบพรรคพลังประชาชน และตัดสิทธิ์กรรมการบริหารพรรคเป็นเวลา 5 ปี ทำให้เขาถูกตัดสิทธิ์ทางการเมืองในครั้งนั้นด้วย
มะลิไส้ไก่

มะลิไส้ไก่ ชื่อวิทยาศาสตร์: "Jasminum elongatum" เป็นไม้เลื้อยในวงศ์ Oleaceae เลื้อยไปตามพื้นดินหรือต้นไม้อื่น เมื่ออ่อนเป็นสีเขียว แก่แล้วเป็นสีน้ำตาล ต้นเรียบ เมื่อแก่จะแตกเล็กน้อย มีเนื้อไม้แข็ง ใบเดี่ยว ออกตรงข้ามกัน ขอบใบเรียบ ใบห่อมาข้างหน้าเล็กน้อย ใบค่อนข้างหนา ช่อดอกเป็นกระจุก สีขาว กลีบเลี้ยงสีเขียว ผลเดี่ยว กลมรีเล็กน้อย เมื่ออ่อนสีเขียว แก่เป็นสีดำ มีเมล็ดเดียว ใช้เป็นไม้ประดับ
วัดแก่นจันทน์เจริญ

วัดแก่นจันทน์เจริญ เป็นวัดพุทธศาสนาฝ่ายเถรวาท สังกัดคณะสงฆ์ฝ่ายมหานิกาย ตั้งอยู่ เลขที่ 17 หมู่ที่ 4 ตำบลบางพรม อำเภอบางคนที จังหวัดสมุทรสงคราม 75120 
ประวัติ.
วัดแก่นจันทน์เจริญ สังกัดคณะสงฆ์มหานิกาย ภาค 15 ตั้งอยู่เลขที่ 17 หมู่ที่ 4 ตำบลบางพรม อำเภอบางคนที จังหวัดสมุทรสงคราม สถานที่สร้างวัดเดิมเป็นที่ดินของพระยาดาราและคุณหญิงปิ่น ท่านทั้งสองได้ถวายที่ดินไว้ 6 ไร่ 3 งาน 50 ตาราวา ได้ถวายให้เจ้าอาวาสวัดบางพลับสร้างวัดให้ด้วย เมื่อ พ.ศ. 2350 
มีพระสงฆ์มาอยู่รูปแรกคือพระอธิการแสง พระอธิการทอง หลังจากนั้นวัดก็อยู่ในสภาพทรุดโทรม จนถึง พ.ศ. 2458 กำนันสด พร้อมคณะกรรมการได้ไปนิมนต์ หลวงปู่โห้มาเป็นเจ้าอาวาส ท่านได้สร้างและบูรณะปฏิสังขรณ์วัดแก่นจันทน์เจริญให้มีความเจริญขึ้นมาเป็นลำดับ 
อุโบสถ์หลังเก่าเป็นโบสถ์มหาอุดเป็นโบสถ์ที่ไม่มีประตูหลัง ประดิษฐานพระพุทธรูปปางมารวิชัยสมัยอยุธยา ปัจจุบันเป็นโบสถ์จตุมุข ประดิษฐานพระพุทธชินราช และเป็นวัดเดียวในจังหวัดสมุทรสงครามที่มีพระบรมสาทิสลักษณ์ของพระบาทสมเด็จพระเจ้าอยู่หัว รัชกาลที่ 1-10 ปัจจุบันวัดมีที่ดิน ทั้งหมด 24 ไร่
ฝาด

ฝาด หรือขวาด แดงสองเปลือก ชื่อวิทยาศาสตร์: "Syzygium lineatum" เป็นไม้ยืนต้นในวงศ์ Myrtaceae เป็นพืชไม่ผลัดใบ เปลือกลำต้นเรียบสีเทาอมขาว เมื่ออายุมากขึ้นผิวจะแตกเป็นสะเก็ด หลุดร่วงได้ง่าย มีกลิ่น ใบเดี่ยว สีเขียวเรียบเป็นมัน ใบหนา ดอกช่อ ดอกย่อยสีขาว เกสรตัวผู้สีขาวยาวกว่ากลีบดอก ผลเดี่ยว 
ยอดอ่อนรับประทานได้ ใช้เป็นผักแกล้ม ลำต้นใช้ในการก่อสร้าง ผลสุกรับประทานได้
วัดบางใหญ่ (จังหวัดสมุทรสงคราม)

วัดบางใหญ่ ตั้งอยู่ที่บ้านบางใหญ่ หมู่ที่ 13 ตำบลกระดังงา อำเภอบางคนที จังหวัดสมุทรสงคราม เป็นคณะสงฆ์สังกัดมหานิกาย ภาค 15
ประวัติ.
ไม่ปรากฏหลักฐานถึงผู้สร้าง มีอายุประมาณ 200 ปี จากหลักฐานทางกรมศาสนาว่าได้ขออนุญาตตั้งเป็นวัด เมื่อ พ.ศ. 2325 เป็นวัดเล็กๆ ศาลาการเปรียญ และกุฏิสงฆ์ 5 หลัง หลังละ 3 ห้อง หอระฆัง สิ่งก่อสร้างเดิมล้วนทำด้วยไม้สักทั้งสิ้น แม้แต่ช่อฟ้าใบระกาก็แกะสลักด้วยไม้สัก ปัจจุบันได้สร้างอุโบสถใหม่แล้ว ส่วนอุโบสถหลังเดิมซึ่งเป็นของเก่าสมัยเมื่อแรกตั้งวัดยังคงอยู่ คาดว่าน่าจะมีอายุประมาณปลายสมัยอยุธยาแต่ทรุดโทรมมาก ภายในอุโบสถหลังเก่าประดิษฐานพระพุทธรูปโบราณปูนปั้นปางมารวิชัย พร้อมทั้งอัครสาวก หน้าองค์พระประธานมีพระพุทธรูปโบราณองค์เล็กๆ อีก 3 องค์ เป็นพระศิลาแลงโบราณ ปางประทานพร รอบอุโบสถเก่ามีเสมาคู่ศิลาแลงเก่าแก่มาก ได้รับพระราชทานวิสุงคามสีมา เมื่อ พ.ศ. 2496
สถาปัตยกรรมและศิลปกรรม.
พระประธานในอุโบสถ เป็นพระพุทธรูปศักดิ์สิทธิ์ หล่อด้วยทองเหลือง ปางมารวิชัย ทรงเครื่องลายดอกพิกุล ยุครัตนโกสินทร์ สมัยอยุธยาตอนปลาย และรูปหล่อจำลองหลวงพ่อบ้านแหลม มีวิหาร ประดิษฐานรูปหล่อหลวงพ่อบ้านแหลม หลวงพ่อวัดเขาตะเครา และหลวงพ่อโสธร และรูปหล่ออดีตเจ้าอาวาส รวมทั้งพระป่าเลไลยก์ของเก่าในอุโบสถ อุโบสถหลังเก่ามีอายุประมาณ 200 ปี หรือปลายสมัยอยุธยา ซึ่งตั้งอยู่ทางทิศเหนือของวัด ปัจจุบันอุโบสถหลังนี้กรมศิลปากรได้ขึ้นทะเบียนเป็นโบราณสถานแล้ว
รูปหล่อ อ.รื่น นิลแนบแก้ว ที่ตั้งอยู่ในวิหาร ท่านเป็นฆราวาสยุคสมัยสงครามโลกครั้งที่ 2 ที่เก่งกล้าและมีวิชาอาคมทางด้านการสักยันต์ มีลูกศิษย์ลูกหาเคารพนับถือมากมาย มีรูปหล่อท้าวเวสสุวรรณ ที่ประดิษฐานอยู่หน้าวิหาร
สถาปัตยกรรมอื่นในวัดได้แก่
ประธานาธิบดีซีเรีย

ประธานาธิบดีซีเรีย  เป็นประมุขแห่งรัฐของประเทศซีเรีย มีอำนาจสูงสุดที่อาจมอบอำนาจให้รองประธานาธิบดีตามดุลยพินิจของประธานาธิบดีแต่เพียงผู้เดียว ประธานาธิบดีสามารถแต่งตั้งหรือถอดถอนนายกรัฐมนตรี สมาชิกคณะรัฐมนตรี และนายทหาร
ตำแหน่งนี้ว่างตั้งแต่วันที่ 8 ธันวาคม ค.ศ. 2024 เมื่อบัชชาร อัลอะซัดถูกโค่นล้มหลังการรุกรานของฝ่ายค้านซีเรีย ค.ศ. 2024 ที่ประสบความสำเร็จ ทำให้อำนาจการบริหารประเทศถูกดำเนินการโดยรัฐบาลเปลี่ยนผ่านซีเรีย นำโดย มุฮัมมัด อัลบะชีร ในฐานะนายกรัฐมนตรี
อะห์มัด อัชชะเราะอ์ ได้สถาปนาตนขึ้นมาเป็นผู้นำโดยพฤตินัยของซีเรียตั้งแต่มีการจัดตั้งรัฐบาลเปลี่ยนผ่าน จนกระทั่งเขาได้รับการแต่งตั้งเป็นประธานาธิบดีเฉพาะกาล เมื่อวันที่ 29 มกราคม ค.ศ. 2025
ระยะเวลาดำรงตำแหน่ง.
รัฐธรรมนูญฉบับ ค.ศ. 2012 มาตรา 88 ระบุว่า ประธานาธิบดีดำรงตำแหน่งวาระละ 7 ปี และ "ได้รับเลือกให้ดำรงตำแหน่งต่อเนื่องได้เพียงหนึ่งวาระเท่านั้น"
คุณสมบัติตามเกณฑ์.
เมื่อวันที่ 31 มกราคม ค.ศ. 1973 ฮาฟิซ อัลอะซัดใช้ร่างรัฐธรรมนูญฉบับใหม่ที่นำไปสู่วิกฤตการณ์ระดับชาติ รัฐธรรมนูญฉบับนี้ไม่ได้กำหนดให้ประธานาธิบดีซีเรียต้องเป็นมุสลิม ซึ่งต่างจากรัฐธรรมนูญฉบับก่อน ๆ ทำให้เกิดการประท้วงอย่างรุนแรงในฮะมาฮ์, ฮอมส์ และอะเลปโปที่บริหารโดยอิควานมุสลิมีนและ "อุละมาอ์" พวกเขาระบุอัลอะซัดเป็น "ศัตรูของพระเจ้า" และเรียกร้องให้ทำการ "ญิฮาด" ต่อระบอบการปกครองของเขา รอเบิร์ต ดี. แคปลันเปรียบเทียบการขึ้นสู่อำนาจของอัลอะซัดเข้ากับ "จัณฑาลกลายเป็นมหาราชาในอินเดีย หรือชาวยิวกลายเป็นซาร์ในรัสเซีย—เป็นการพัฒนาที่ไม่เคยเกิดขึ้นมาก่อน ซึ่งสร้างความตกตะลึงให้กับประชากรซุนนีส่วนใหญ่ที่ผูกขาดอำนาจมานานหลายศตวรรษ" การคัดค้านรัฐธรรมนูญจากผู้ประท้วงโดยหลักคือศาสนาอิสลามไม่ได้กำหนดให้เป็นศาสนาประจำชาติ ทำให้รัฐธรรมนูญซีเรียฉบับ ค.ศ. 1973 ได้มีการแก้ไขเพิ่มเติม โดยบัญญัติให้ศาสนาอิสลามเป็นศาสนาของประธานาธิบดี
รัฐธรรมนูญฉบับใหม่ได้รับการรับรองในเดือนกุมภาพันธ์ ค.ศ. 2012 โดยมาตราที่ 84 ระบุว่า ผู้สมัครชิงตำแหน่งประธานาธิบดีจะต้องเป็นไปตามเงื่อนไขดังนี้:
ข้อกำหนดคุณสมบัติเพิ่มเติมในรัฐธรรมนูญฉบับ ค.ศ. 2012 ได้แก่: 
หมายเหตุ.
<templatestyles src="Reflist/styles.css" />
มหาวิทยาลัยเวย์นสเตต

มหาวิทยาลัยเวย์นสเตต  เป็นมหาวิทยาลัยวิจัยของรัฐตั้งอยู่ที่เมืองดีทรอยต์ รัฐมิชิแกน ประเทศสหรัฐอเมริกา ในบริเวณ Midtown ซึ่งเป็นเขตศูนย์กลางทางประวัติศาสตร์และวัฒนธรรมของเมือง ก่อตั้งขึ้นเมื่อ ค.ศ. 1868 WSU ประกอบไปด้วยโรงเรียนและวิทยาลัยรวมกัน 13 แห่ง เปิดสอน 370 หลักสูตรแก่นักศึกษาเกือบ 29,000 คน ทั้งระดับปริญญาตรีและบัณฑิตศึกษา โดยเป็นมหาวิทยาลัยที่ใหญ่ที่สุดอันดับที่สามของรัฐมิชิแกน และติดอันดับมหาวิทยาลัยที่ใหญ่ที่สุดห้าสิบแห่งทั่วสหรัฐอเมริกา
ม้าน้ำแคระซาโตมิ

ม้าน้ำแคระซาโตมิ (ชื่อวิทยาศาสตร์: "Hippocampus satomiae") ปลาทะเลขนาดเล็กชนิดหนึ่ง จำพวกม้าน้ำ เป็นม้าน้ำขนาดเล็กที่สุดในโลก มีขนาดความยาวลำตัวเพียง 13.8 มิลลิเมตร (0.54 นิ้ว) และยาวเพียง 11.5 มิลลิเมตร (0.45 นิ้ว) เท่านั้น
ถูกค้นพบครั้งแรกในทะเลใกล้หมู่เกาะเดราวัน ใกล้เกาะบอร์เนียว ในจังหวัดกาลีมันตันตะวันออก ประเทศอินโดนีเซีย โดย ซาโตมิ โอนิชิ ไกด์ดำน้ำชาวญี่ปุ่นที่เก็บตัวอย่างของม้าน้ำชนิดนี้ได้ และได้รับเกียรติให้ตั้งชื่อทางวิทยาศาสตร์
การค้นพบม้าน้ำแคระซาโตมิ ถูกจัดให้เป็น 1 ใน 10 อันดับการค้นพบสิ่งมีชีวิตชนิดใหม่ของโลกในปี ค.ศ. 2009 โดยสถาบันนานาชาติเพื่อการค้นพบสิ่งมีชีวิต
วัดช่องลม (จังหวัดสมุทรสงคราม)

วัดช่องลม ตั้งอยู่เลขที่ 18 หมู่ที่ 6 ถนนบางแพ-สมุทรสงคราม ตำบลบ้านปรก อำเภอเมืองสมุทรสงคราม จังหวัดสมุทรสงคราม รหัสไปรษณีย์ 75000
สังกัดมหานิกาย คณะสงฆ์ภาค 15 เนื้อที่ตั้งวัดจำนวน 33 ไร่ 2 งาน 4 ตารางวา
ประวัติ.
วัดช่องลม มีนายปาน นายสังข์ กำนันตุ่ม เป็นผู้ร่วมกันสร้าง หลักฐานหนังสือรับรองสภาพวัดตั้งวัดเมื่อ พ.ศ. 2373 พระครูพ่วง เป็นผู้ปกครองวัด ต่อมาพระวินัยธรรมแก้ว สมัยนั้นวัดได้ทรุดโทรมมาก นายพ่วง นางลัย จึงได้ร่วมกับพระวินัยธรรมแก้ว และสัสดีอำเภอ ช่วยกันบูรณะปฏิสังขรณ์ ต่อมาย้ายไปเป็นเจ้าอาวาสวัดพวงมาลัย พระครูบ่าย ธมฺมโชโต เป็นเจ้าอาวาส บูรณะปฏิสังขรณ์วัดสร้างอุโบสถหลังที่ 2 ซึ่งหลังแรกที่ดินพังลงแม่น้ำอุโบสถก็พังลงไปด้วย สร้างวิหาร ศาลาการเปรียญ กุฎีสงฆ์ และสร้างพระปรางค์-เจดีย์ไห พ.ศ. 2484
พระครูใบฎีกาถนอม ปฏิสังขรณ์กุฎีสงฆ์ ศาลาการเปรียญ สร้างโรงเรียนประชาบาลขึ้นแต่ยังไม่ทันเสร็จเรียบร้อย ต่อมาพระอธิการพวง สํวโร ได้ดำเนินการสร้างต่อจนสำเร็จเรียบร้อย และได้สร้างโรงเรียนพระปริยัติธรรมเป็นที่เล่าเรียนศึกษาพระธรรมวินัยของพระภิกษุสามเณร 
ในปีพ.ศ. 2514 พระครูสมุทรธีรคุณ พิณ สุวณฺโณ ป.ธ.6) เป็นเจ้าอาวาส ได้ดำเนินการซื้อที่ดินเพิ่มจำนวน 12 ไร่เศษ แล้วย้ายหมู่กุฎีสงฆ์ทั้งหมด มาสร้างในที่ดินแห่งใหม่ทั้งหมดดังที่เห็นในปัจจุบันนี้ และดำเนินการบูรณะปฏิสังขรณ์ศาลาการเปรียญทรงไทย ปรับลานวัด สร้างเขื่อนกันน้ำเซาะตลิ่ง 
ในปีพ.ศ. 2540 พระครูสมุทรกิตติวัฒน์ สร้างศาลาเอนกประสงค์ เมรุ โรงครัว 
ในปีพ.ศ. 2544 ก่อสร้างอุโบสถหลังใหม่ ทดแทนหลังเก่าที่ชำรุดทรุดโทรมน้ำท่วมขัง เพราะอุโบสถหลังเก่าอยู่ต่ำกว่าระดับถนน ย้ายโรงฝึกงาน โรงอาหารโรงเรียนวัดช่องลม สร้างศาลาทรงไทย บูรณะกุฎีสงฆ์ สร้างกำแพงแก้วหน้าวัดข้างวัดหน้าโรงเรียนวัดช่องลมยาวตลอดแวเขตวัด ปรับภูมิทัศน์ สร้างอาคารปฏิบัติธรรม สร้างหลวงพ่อบ้านแหลม สูง 9 เมตร และหลวงปู่ทวด โพธิสัตโต องค์ใหญ่ เพื่อให้พุทธศาสนิกชน สักการบูชาขอพร เป็นแหล่งท่องเที่ยวของจังหวัดสมุทรสงคราม และบูรณะถาวรวัตถุเรื่อยมา มีความเป็นระเบียบเรียบร้อยเข้าแนววัดเจริญสวยงามขึ้นตามลำดับ
อุ่นเรือน อารีเอื้อ

อุ่นเรือน อารีเอื้อ (เกิด 29 กันยายน พ.ศ. 2498) อดีตสมาชิกสภาผู้แทนราษฎรจังหวัดร้อยเอ็ด 1 สมัย
ประวัติ.
อุ่นเรือน อารีเอื้อ เกิดเมื่อวันที่ 29 กันยายน พ.ศ. 2498 เป็นบุตรของพุทธา กับดวง อารีเอื้อ สำเร็จการศึกษา นิติศาสตรบัณฑิต จาก มหาวิทยาลัยรามคำแหง
งานการเมือง.
อดีตเคยเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ครั้งแรก ในการเลือกตั้ง พ.ศ. 2529 และได้รับเลือกเพียงครั้งเดียว 
สมาชิกสภาผู้แทนราษฎร.
อุ่นเรือน อารีเอื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
งูดิน

งูดิน เป็นสัตว์เลื้อยคลานจำพวกงูกลุ่มหนึ่ง จัดอยู่ในอันดับฐาน Scolecophidia จัดเป็นงูขนาดเล็กที่สุด เป็นงูไม่มีพิษ มีลักษณะลำตัวยาวเรียว ปกคลุมด้วยเกล็ดมันวาว ขนาดเท่ากันตลอดลำตัวรวมทั้งเกล็ดท้อง มักมีสีน้ำตาลหรือดำ ลิ้นมี 2 แฉก มีขนาดลำตัวตั้งแต่ความยาวไม่กี่เซนติเมตรลักษณะคล้ายไส้เดือนหรือไส้ดินสอ ไปจนถึงความยาวกว่า 30 เซนติเมตร ตาขนาดเล็กมากอยู่ใต้เกล็ด บางชนิดมองไม่เห็นเลยจนเสมือนว่าตาบอด มักพบเจองูดินได้บ่อย ๆ บนพื้นดินช่วงหลังฝนตกใหม่ ๆ ดำรงชีวิตโดยการกินไข่และตัวอ่อนของมดและปลวกรวมถึงสัตว์ขาปล้องขนาดเล็กเป็นอาหาร
งูทั้งหมดในวงศ์นี้เป็นนักขุดงัด (สามารถขุดรูได้) ปัจจุบันมีชนิดที่ยอมรับถึง 5 วงศ์ และ 39 สกุล
การจำแนก.
สำหรับในประเทศไทย เป็นงูดินที่อยู่ในวงศ์ Typhlopidae หรืองูดินตาบอด พบประมาณ 12 ชนิด ใน 2 สกุล คือ "Typhlops" เช่น งูดินตรัง ("T. trangensis"), งูดินหัวเหลือง ("T. floweri"), งูดินสองสี ("T. muelleri") และสกุล "Ramphotyphlops" เช่น งูดินหัวขาว ("R. albiceps") และงูดินบ้าน ("R. braminus") เป็นต้น
วิวัฒนาการชาติพันธุ์.
ตารางวิวัฒนาการชาติพันธุ์นำข้อมูลจาก Vidal "et al." ใน ค.ศ. 2010 และ Fachini "et al." ใน ค.ศ. 2020
งูดินบ้าน

งูดินบ้าน หรือ งูดินธรรมดา (ชื่อวิทยาศาสตร์: "Ramphotyphlops braminus") เป็นงูดินชนิดหนึ่ง ที่อยู่ในวงศ์ Typhlopidae
ลำตัวเรียวยาวและกลมสม่ำเสมอตลอดความยาวลำตัว ส่วนของหัวกว้างเท่ากับลำตัว ส่วนปลายของหัวมน หางสั้นมากและส่วนปลายของหางมีหนามแข็ง ตาเล็กมากแต่มองเห็นได้ชัดเจน ผิวหนังลำตัวมีเกล็ดขนาดเล็กปกคลุมและพื้นผิวเกล็ดเรียบเป็นมัน เกล็ดรอบลำตัวในแนวกึ่งกลางตัว
จำนวน 20 เกล็ด 
ลำตัวสีน้ำตาลดำหรือสีดำ ด้านท้องสีจางกว่าด้านหลังเล็กน้อย ส่วนปลายของหัวช่องเปิดรูก้น และหาง มีสีจางกว่าสีลำตัว มีความยาวจากปลายปากจนถึงรูก้น 132 มิลลิเมตร ส่วนหางยาว 2 มิลลิเมตร
อาศัยอยู่ในชั้นหน้าดินที่ดินมีลักษณะร่วนซุยตามพื้นล่างของป่าบริเวณที่มีความชุ่มชื้นสูง หรือหลบซ่อนตัวอยู่ใต้กองไม้ที่เปื่อยผุพัง และส่วนมากเป็นบริเวณที่มีปลวกอาศัยอยู่ ปรกติมักพบลำพังตัวเดียว แต่ถ้าเป็นขอนไม้ใหญ่ที่เปื่อยผุพังอาจอยู่รวมกันหลายตัว พื้นผิวของเกล็ดลำตัวที่
เรียบเป็นมันช่วยให้การเลื้อยไปในดินร่วนซุยรวดเร็วมากขึ้น แต่เมื่อมาอยู่บนพื้นผิวดินจะเลื้อยช้า และใช้ส่วนปลายของหางที่มีหนามแข็งยึดพื้นผิวดินไว้แล้วส่ายหัวและลำตัวไปในทิศทางที่ต้องการ มักขึ้นมาอยู่บนพื้นดินภายหลังที่ฝนตกหนัก มีรายงานพบว่ามีการเกิดโดยไร้การปฏิสนธิ และสมาชิกทุกตัวเป็นตัวเมียทั้งหมด
พบกระจายพันธุ์อย่างกว้างขวาง ตั้งแต่เกาะมาดากัสการ์, เซเชลส์, โซมาเลีย, แทนซาเนีย, แคเมอรูน, คูเวต, จีน, ญี่ปุ่น, เนปาล, ปากีสถาน, ศรีลังกา, พม่า, กัมพูชา, ลาว, เวียดนาม, มาเลเซีย, อินโดนีเซีย, สิงคโปร์, ฟิลิปปินส์ จนถึงตอนเหนือของออสเตรเลีย ในประเทศไทยพบได้ทั่วทุกภาค
วัดปากง่าม (จังหวัดสมุทรสงคราม)

วัดปากง่าม เป็นวัดในพระพุทธศาสนาเถรวาท สังกัดคณะสงฆ์มหานิกาย (ภาค 15) ตั้งอยู่ที่ 8/1 หมู่11 ตำบลกระดังงา อำเภอบางคนที จังหวัดสมุทรสงคราม 75120 มีความสำคัญในฐานะเป็นวัดที่เป็นศูนย์กลางชุมชนกระดังงา ในการทำกิจกรรมทางศาสนา 
ประวัติ.
วัดปากง่ามเป็นวัดเก่าแก่ สมัยกรุงศรีอยุธยาตอนปลาย ไม่ปรากฏหลักฐานผู้สร้าง คาดว่ามีอายุกว่า 200 ปี มีหลักฐานว่าขอตั้งเป็นวัดเมื่อ พ.ศ. 2305 การคมนาคมสมัยโบราณอาศัยคลองบางน้อย และคลองบางใหญ่ เป็นหลักสำคัญ วัดตั้งอยู่ตรงคลองสามแพร่งของคลองทั้งสอง จึงชื่อ "วัดปากง่าม"จากคำบอกเล่าของผู้เฒ่าผู้แก่ซึ่งอายุเกือบ 100 ปีแล้ว เล่าว่า เกิดมาจำความได้ก็เห็นวัดนี้เป็นวัดเก่าๆ ไม่ค่อยเจริญเพราะตั้งอยู่ในสวน บ้านเรือนมีน้อย อุโบสถสร้างมา 3 หลังแล้ว ตั้งอยู่ต่างสถานที่กัน หลัง พ.ศ. 2479 วัดจึงได้เจริญรุ่งเรืองตามลำดับ ทั้งนี้ ด้วยความสามารถของเจ้าอาวาสที่สืบทอดต่อๆ กันมา ประกอบกับชุมชนขยายใหญ่ขึ้น บ้านเรือนหนาแน่นขึ้น ประชาชนมีความศรัทธาในพระพุทธศาสนา วัดจึงมีศาสนสถาน และศาสนวัตถุครบถ้วน มีอุโบสถ และศาลาการเปรียญสวยงาม กุฏิสงฆ์ หอฉัน หอสวดมนต์ทรงไทย ศาลาท่าน้ำ สร้างสะพานข้ามคลองบางน้อย ตลอดจนการศึกษาก็บริบูรณ์ มีโรงเรียนพระปริยัติธรรม และโรงเรียนประถมศึกษา
วัดนี้ได้รับพระราชทานวิสุงคามสีมา เมื่อ พ.ศ. 2501
สิ่งสำคัญของวัดที่ควรชม และนมัสการ ได้แก่
1. พระพุทธรูปปูนปั้น ปางมารวิชัยพระนามว่า “หลวงพ่อเกษร” เป็นพระพุทธรูปที่ศักดิ์สิทธิ์ เข้าประตูอุโบสถแล้วจะแลเห็นท่านยิ้มรับ แต่เมื่อเข้าพิจารณาใกล้ๆ จะแลเห็นพระพักตร์ท่านนิ่งเฉย มีพระอัครสาวกทั้ง 2 นั่งคุกเข่านมัสการท่านอยู่
2. ภาพผนังอุโบสถแปลกกว่าวัดอื่นๆ คือ วาดเป็นภาพเทวดารักษาทิศทั้ง 8 งดงามมาก
3. ศาลาการเปรียญชั้นบนทรงไทย ภายในมีธรรมาสน์เทศน์ ทรงบุษบกโบราณสามชั้น ฝีมือประณีตงดงามมาก
4. หลวงพ่อแดงหน้าอุโบสถเป็นพระพุทธรูปโบราณศิลาแลง ปางสมาธิ มีความศักดิ์สิทธิ์
5. พระพุทธรูปหล่อสมัยอู่ทองปางห้ามสมุทร สูง 1 เมตร 20 เซนติเมตร อยู่ที่หอสวดมนต์
6. เจดีย์โบราณสมัยกรุงศรีอยุธยา หน้าอุโบสถใหม่ สถานที่สร้างอุโบสถเก่าของวัด
7. หอพระไตรปิฎกโบราณ ปัจจุบันเป็นศาลเจ้าแม่แก่นจันทร์อยู่หน้าอุโบสถ
8. ต้นสมอพิเภกอายุกว่า 200 ปี อยู่หลังอุโบสถ บนต้นสมอมีต้นกล้วยไม้ช้างกระขึ้นเป็นกระจุกขึ้นมากมาย ถึงฤดูออกดอก จะบานสะพรั่งเต็มต้น นกเป็นผู้พามาปลูกไว้
วงศ์งูดิน

วงศ์งูดิน  เป็นวงศ์ของงูจำพวกงูดินวงศ์หนึ่ง ใช้ชื่อวงศ์ว่า Typhlopidae
ลักษณะของงูดินในวงศ์นี้ คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามขวางและไม่มีฟัน ช่องเปิดตาอยู่ที่กระดูกฟรอนทัล ขากรรไกรล่างมีกระดูกโคโรนอยด์และกระดูกเดนทารีไม่มีฟัน ไม่มีกระดูกของระยางค์ขาแต่มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว ปอดข้างซ้ายเล็กมากหรือลดรูปไม่หมด ไม่มีท่อนำไข่ข้างซ้าย
มาีลำตัวเรียวยาว ชนิดที่มีขนาดเล็กที่สุด คือ "Ramphotyphlops braminus" ที่มีความยาวประมาณ 14-18 เซนติเมตร และชนิดที่ใหญ่ที่สุด คือ "Rhinotyphlops schlegelii" ที่ยาว 90 เซนติเมตร อาศัยอยู่ในพื้นที่ที่มีความแตกต่างกันมากทั้งพื้นที่แห้งแล้งจนถึงป่าดิบชื้น ส่วนมากอาศัยอยู่ในโพรงและในจอมปลวกโดยใช้เส้นทางเดินของปลวกทั้งบนพื้นดินและต้นไม้ กินมดและปลวก รวมถึงสัตว์ขาปล้องที่มีลำตัวนุ่มนิ่มเป็นอาหาร แพร่กระจายพันธุ์ทั่วไปในเขตร้อนและกึ่งเขตร้อนทั่วทั้งโลกทั้งที่เป็นพื้นแผ่นดินใหญ่และเกาะกลางมหาสมุทร
แบ่งออกได้ทั้งหมด 6 สกุล พบประมาณ 210 ชนิด ขยายพันธุ์ด้วยการวางไข่ทั้งหมด แต่ก็มีบางชนิดที่มีการขยายพันธุ์ได้โดยไม่มีการปฏิสนธิ สำหรับในประเทศไทยพบประมาณ 12 ชนิด ล้วนแต่เป็นงูดินในวงศ์นี้ทั้งหมด
การจำแนก.
แบ่งออกเป็นสกุลต่าง ๆ ดังนี้
งูดินหางยาว

งูดินหางยาว  งูดินจำพวกหนึ่ง อยู่ในสกุล "Ramphotyphlops" ในวงศ์งูดิน (Typhlopidae)
งูดินในสกุลนี้ มีแท่งกระดูกอยู่ภายในถุงพีนิสซึ่งแตกต่างจากของสกุลอื่นที่มีเฉพาะตัวถุงพีนิส และในชนิด "R. braminus" มีชุดโครโมโซมเป็นไตรพลอยด์ และมีกระบวนการเกิดโดยไม่มีการปฏิสนธิได้ ซึ่งเป็นปัจจัยที่ทำให้เกิดการแพร่กระจายพันธุ์ของงูดินนี้กว้างมากเนื่องจากไข่ติดไปกับรากของต้นไม้ที่ถูกนำไปในพื้นที่อื่นรวมทั้งเกาะกลางมหาสมุทร เช่น หมู่้เกาะฮาวาย หรือเกาะมาดากัสการ์
สามารถแบ่งออกเป็นชนิดต่าง ๆ ได้ 49 ชนิด
วัดท้องคุ้ง (จังหวัดสมุทรสงคราม)

วัดท้องคุ้ง เป็นวัดพุทธศาสนาฝ่ายเถรวาท สังกัดคณะสงฆ์มหานิกาย ตั้งอยู่หมู่ที่ 10 ตำบลสวนหลวง อำเภออัมพวา จังหวัดสมุทรสงคราม 75110 
ประวัติ.
วัดทองคุ้งเป็นวัดที่มีอายุประมาณ 200 ปี ไม่มีหลักฐานปรากฏว่าใครเป็นผู้สร้าง มีแต่ผู้ปฏิสังขรณ์วัดต่อๆกันมา เดิมมีชื่อว่า “วัดราชบูรณะ” ตัวอารามอยู่ติดกับฝั่งแม่น้ำซึ่งเป็นท้องคุ้งของแม่น้ำแม่กลอง ประชาชนผู้ซึ่งอาศัยแม่น้ำสายนี้เป็นทางสัญจรไปมาจะมองเห็นวัดนี้ได้แต่ในระยะไกลด้วยเหตุนี้จึงเปลี่ยนชื่อวัดใหม่ว่า “วัดท้องคุ้ง” มาจนกระทั่งปัจจุบันนี้ 
พระประธานในอุโบสถ เป็นพระปั้นด้วยปูนพระองค์เป็น “พระปางมารวิชัย” หน้าตักกว้าง 2.56 เมตร สูง 4.61 เมตร หรือเรียกว่า “หลวงพ่อโต”เป็นพระพุทธรูปปางมารวิชัยขัดสมาธิราบ คาดว่าด้านในอาจเป็นพระพุทธรูปสำริด เนื่องจากในช่วงหนึ่งมีการรบติดพัน มีข้าศึกพม่าเข้ามาในบ้านเรา กลัวว่าพวกทหารพม่าจะเข้ามาพบและนำเอาพระพุทธรูปล้ำค่ากลับประเทศพม่า จึงได้มีการอำพรางเอาไว้ เมื่อครั้งสงครามไทยพม่านั่นเอง
ทวีศักดิ์ อนรรฆพันธ์

ทวีศักดิ์ อนรรฆพันธ์ (เกิด 15 ธันวาคม พ.ศ. 2507) เป็นนักการเมืองชาวไทย ที่ปรึกษารัฐมนตรีช่วยว่าการกระทรวงคมนาคม (นางมนพร เจริญศรี) เหรัญญิกพรรคเพื่อไทย อดีตสมาชิกสภาผู้แทนราษฎรจังหวัดเพชรบูรณ์ อดีตสมาชิกสภาผู้แทนราษฎรแบบบัญชีรายชื่อ
ประวัติ.
ทวีศักดิ์ เกิดเมื่อวันที่ 15 ธันวาคม พ.ศ. 2507 ที่ตำบลนาเฉลียง อำเภอหนองไผ่ จังหวัดเพชรบูรณ์ เป็นบุตรนายเลียง และนางเอมอร อนรรฆพันธ์ มีพี่น้อง 6 คน คนหนึ่งคือสุรศักดิ์ อนรรฆพันธ์
สำเร็จการศึกษาระดับปริญญาตรี ศิลปศาสตรบัณฑิต รัฐศาสตร์ จากมหาวิทยาลัยรามคำแหง ระดับปริญญาโท จากคณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า) และประกาศนียบัตรชั้นสูง หลักสูตรการเมืองการปกครองในระบอบประชาธิปไตย สำหรับผู้บริหารระดับสูง รุ่นที่ 7 สถาบันพระปกเกล้า
การทำงาน.
ทวีศักดิ์ ได้รับเลือกตั้งเป็นสมาชิกสภาผู้แทนราษฎรจังหวัดเพชรบูรณ์ ในพ.ศ. 2544 และพ.ศ. 2548 สังกัดพรรคไทยรักไทย ต่อมาในพ.ศ. 2554 ลงสมัครรับเลือกตั้งในระบบบัญชีรายชื่อ ลำดับที่ 69 แต่ไม่ได้รับเลือกตั้ง ต่อมาวันที่ 11 พฤษภาคม พ.ศ. 2555 เขาได้เลื่อนขึ้นมาเป็นสมาชิกสภาผู้แทนราษฎร แบบบัญชีรายชื่อ แทนตำแหน่งที่ว่าง ของนายวิเชียร ขาวขำ ซึ่งลาออกไปลงสมัครรับเลือกตั้งนายกองค์การบริหารส่วนจังหวัดอุดรธานี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 76
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้กลับมาลงสมัครรับเลือกตั้งในระบบแบ่งเขตเลือกตั้ง ในพื้นที่จังหวัดเพชรบูรณ์ เขตเลือกตั้งที่ 3 สังกัดพรรคเพื่อไทย
ปัจจุบันดำรงตำแหน่ง ที่ปรึกษารัฐมนตรีช่วยว่าการกระทรวงคมนาคม (มนพร เจริญศรี)
ได้รับโล่เกียรติคุณในฐานะสมาชิกสภาผู้แทนราษฎรดีเด่น ปี พ.ศ. 2544, พ.ศ. 2545 และพ.ศ. 2546
ม้าลายแชพแมน

ม้าลายแชพแมน (ชื่อวิทยาศาสตร์: "Equus quagga chapmani") เป็นม้าลายชนิดหนึ่ง ที่เป็นชนิดย่อยหรือสปีชีส์ย่อยของม้าลายธรรมดา ("E. quagga")
ม้าลายแชพแมน มีลักษณะทั่วไปเหมือนกับม้าลาลธรรมดาหรือม้าลายทั่วไป แต่มีลักษณะแตกต่างกันก็คือ เป็นม้าลายเพียงชนิดเดียวเท่านั้นที่มีแถบสีเทาคั่นกลางระหว่างแถบสีขาวและแถบสีดำ ซึ่งเรียกว่า "เงา" และลายไม่คลุมตามขาลงไปถึงกีบ 
ม้าลายแชพแมน กระจายพันธุ์เฉพาะทวีปแอฟริกาทางตอนใต้ เช่น บอตสวานา, นามิเบีย และแองโกลา
ม้าลายแชพแมน มีจ่าฝูงเป็นตัวผู้ที่แข็งแรง และไม่มีพฤติกรรมอพยพย้ายที่อยู่อาศัยเหมือนม้าลายชนิดอื่นเป็นม้าลายที่ยังมีจำนวนประชากรมากอยู่ในธรรมชาติ แต่ทว่าด้วยภาวะโลกร้อนที่ทำให้สภาพภูมิอากาศและสภาพแวดล้อมเปลี่ยนแปลงไป ส่งผลให้สัตว์หลายชนิดต้องเปลี่ยนวิถีการหากินแบบดั่งเดิมที่เคยเป็นอยู่ ในอนาคตข้างหน้า ม้าลายแชพแมนอาจเป็นสัตว์อีกชนิดหนึ่งที่เข้าสู่ภาวะใกล้สูญพันธุ์ก็เป็นไปได้
ม้าลายธรรมดา

ม้าลายธรรมดา หรือ ม้าลายทุ่งหญ้า (ชื่อวิทยาศาสตร์: "Equus quagga") เป็นม้าลายชนิดหนึ่ง ที่พบกระจายพันธุ์มากที่สุดในบรรดาม้าลายทั้งหมด
ม้าลายธรรมดา มีความสูงจากกีบเท้าจนถึงหัวไหล่ประมาณ 1.2–1.4 เมตร มีความยาวลำตัว 1.9–2.4 เมตร ความยาวหาง 45–55 เซนติเมตร น้ำหนักในตัวผู้ประมาณ 230–330 กิโลกรัม และตัวเมียราว 200–300 กิโลกรัม อายุขัยโดยเฉลี่ย 15–20 ปี
ม้าลายธรรมดา มีลายแตกต่างจากม้าลายชนิดอื่น ๆ ตรงที่มีลายขนาดใหญ่สีดำพาดยาวสลับกับลายสีขาวจากหลังลงไปทั้งสองข้างของลำตัวจนถึงใต้ท้อง เป็นม้าลายที่มีปฏิสัมพันธ์กันในระหว่างสมาชิกในฝูง มีการตกแต่งร่างกายและทำความสะอาดเนื้อตัวให้กันและกัน
ม้าลายธรรมดา จะอยู่รวมฝูงกันทั้งในทุ่งหญ้าที่เป็นที่ราบหรือป่าละเมาะ บางครั้งจะรวมฝูงกันเป็นฝูงใหญ่ที่มีจำนวนสมาชิกฝูงถึงหมื่นตัว ในราวกลางปีของทุกปี ม้าลายธรรมดาประมาณ 500,000 ตัว จะร่วมกันเดินทางอพยพกับฝูงวิลเดอบีสต์อีก 1.8–2 ล้านตัว ตามเส้นทางอพยพระหว่างอุทยานแห่งชาติเซเรงเกติในแทนซาเนียกับเขตอนุรักษ์แห่งชาติมาไซมาราในเคนยา เพื่อแสวงหาแหล่งอาหาร อันได้แก่ ทุ่งหญ้าใหม่ ๆ และแหล่งน้ำ และจะเดินทางอพยพกลับพร้อมฝูงวิลเดอบีสต์ในราวเดือนกันยายน ซึ่งในระหว่างการเดินทางทั้งไปและกลับจะมีม้าลายธรรมดารวมถึงวิลเดอบีสต์ตกเป็นอาหารของสัตว์กินเนื้อต่าง ๆ เช่น จระเข้, สิงโต, เสือดาว หรือไฮยีน่า เป็นต้น
ม้าลายเบอร์เชลล์

ม้าลายเบอร์เชลล์ (ชื่อวิทยาศาสตร์: "Equus quagga burchellii") เป็นม้าลายชนิดย่อยหรือสปีชีส์ย่อยของม้าลายธรรมดา ("E. quagga") ชนิดหนึ่ง
ม้าลายเบอร์เชลล์ เป็นม้าลายที่แพร่กระจายพันธุ์ในทวีปแอฟริกาตอนใต้ เช่น บอตสวานา, สวาซิแลนด์, แอฟริกาใต้ เป็นต้น เป็นม้าลายที่มีลายขนาดใหญ่สีดำพาดยาวสลับกับลายสีขาวจากหลังลงไปทั้งสองข้างของลำตัวจนถึงใต้ท้อง มีพฤติกรรมและลักษณะนิสัยคล้ายกับม้าลายธรรมดาทั่วไป 
ม้าลายเบอร์เชลล์ ได้รับการตั้งชื่อเพื่อเป็นเกียรติแก่ วิลเลียม จอห์น เบอร์เชลล์ วิศวกรและนักสำรวจธรรมชาติชาวอังกฤษ จัดเป็นม้าลายอีกชนิดหนึ่งที่ใกล้สูญพันธุ์แล้ว โดยฝีมือของมนุษย์ เพื่อล่าเอาเนื้อเพื่อการบริโภคและหนังทำเครื่องประดับและเครื่องแต่งกาย นอกจากนี้ยังถูกบุกรุกถิ่นที่อยู่อาศัย ทำให้ปัจจุบันม้าลายเบอร์เชลล์หลงเหลืออยู่ตามธรรมชาติน้อยลงทุกที ม้าลายเบอร์เชลล์มักจะอาศัยอยู่รวมเป็นฝูงกับวิลเดอบีสต์ เพื่อคอยระวังภัยให้แก่กัน เนื่องจากม้าลายเบอร์เชลล์เป็นสัตว์ที่ประสาทตาไม่ดี แต่ประสาทหูดีเยี่ยม ขณะที่วิลเดอบีสต์เป็นสัตว์ที่ประสาทตาดี แต่ประสาทหูไม่ดี และเป็นม้าลายที่อพยพครั้งใหญ่ตามฝูงวิลเดอบีสต์ข้ามแม่น้ำที่มีอันตรายไปเป็นประจำทุกปีจากอุทยานแห่งชาติเซเรงเกติไปยังอุทยานแห่งชาติมาไซมารา มีปริมาณม้าลายเบอร์เชลล์ในการอพยพแต่ละครั้งประมาณ 500,000 ตัว และในเดือนตุลาคมจะอพยพกลับ จัดเป็นม้าลายที่มีฝูงขนาดใหญ่ที่สุดในบรรดาม้าลายทั้งหมด โดยมีตัวผู้ที่แข็งแรงที่สุดเป็นจ่าฝูง และอาศัยอยู่ร่วมหากินกับสัตว์กีบหรือสัตว์กินพืชชนิดอื่นได้อย่างดี
นกเงือกปากเหลืองถิ่นใต้

นกเงือกปากเหลืองถิ่นใต้ (ชื่อวิทยาศาสตร์: "Tockus leucomelas") เป็นนกจำพวกนกเงือก (Bucerotidae) ชนิดหนึ่ง
นกเงือกปากเหลืองถิ่นใต้ เป็นนกเงือกที่พบแพร่กระจายพันธุ์เฉพาะที่ทวีปแอฟริกาตอนใต้ ถือเป็นนกเงือกปากเหลืองแอฟริกาชนิดหนึ่ง นอกจากนกเงือกปากเหลืองถิ่นเหนือ ("T. flavirostris") ซึ่งเป็นนกเงือกปากเหลืองอีกชนิดหนึ่งที่พบได้ในทวีปแอฟริกา
นกเงือกปากเหลืองถิ่นใต้ มีจุดเด่น คือ ลักษณะจะงอยปากที่มีสีเหลืองยาว ไม่มีขนใต้ปีก มีพฤติกรรมความเป็นอยู่แตกต่างจากนกเงือกที่อาศัยอยู่ในทวีปเอเชียอย่างสิ้นเชิง โดยจะอาศัยอยู่ในพื้นที่เปิดโล่ง เช่น ป่าละเมาะ หรือทุ่งหญ้า หรือทะเลทราย ผิดกับนกเงือกที่อาศัยอยู่ในทวีปเอเชียที่จะอาศัยอยู่เฉพาะในป่าดิบชื้นเท่านั้น กินแมลงเป็นอาหารหลัก ซึ่งในพื้นที่ ๆ เปิดโล่งนั้นสามารถหาอาหารได้ง่ายและมากกว่า แต่ก็ทำรังและหลับนอนบนต้นไม้
วงศ์งูเส้นด้าย

วงศ์งูเส้นด้าย  เป็นวงศ์ของงูจำพวกงูดินวงศ์หนึ่ง มีชื่อวิทยาศาสตร์ว่า Leptotyphlopidae
ลักษณะเด่นของงูดินวงศ์นี้ คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามยาวและไม่มีฟัน ช่องเปิดของตาอยู่ที่กระดูกฟรอนทัล ขากรรไกรล่างมีกระดูกโคโรนอยด์และกระดูกเดนทารีมีฟัน 4-5 ซี่ ไม่มีกระดูกของระยางค์ขาแต่มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว ไม่มีปอดข้างซ้าย ไม่มีท่อนำไข่ข้างซ้าย
มีลักษณะลำตัวเรียวยาวมาก มีความยาวของลำตัวตั้งแต่ 15-25 เซนติเมตร แต่บางชนิด เช่น "Leptotyphlops macrolepis" และ "L. occidentalis" มีความยาวกว่า 30 เซนติเมตร แต่ในชนิด ""L. carlae" กลับมีความยาวเพียง 10 เซนติเมตร นับเป็นงูชนิดที่มีขนาดเล็กที่สุดในโลก
อาศัยอยู่ในพื้นที่ ๆ มีความแตคกต่างกันมากทั้งแห้งแล้งและชุ่มชื้น กินสัตว์ไม่มีกระดูกสันหลังโดยเฉพาะปลวกเป็นอาหารหลัก สามารถเสาะแสวงหารังปลวกได้จากสารเคมีในตัวปลวก เนื่องจากอาศัยอยู่ในจอมปลวกจึงพบบางชนิด เช่น "L. dulcis" บนต้นไม้สูงจากพื้นดินโดยเลื้อยไปในภายในรังของปลวกที่อยู่ตามต้นไม้
พบประมาณ 90 ชนิด ทุกชนิดแพร่ขยายพันธุ์ด้วยการวางไข่ทั้งหมด แบ่งออกได้เป็น 2 สกุล คือ
แพร่กระจายพันธุ์ในทวีปแอฟริกา, อเมริกาเหนือและอเมริกาใต้, เอเชียตะวันตกเฉียงใต้
เส้นเวลาของประวัติศาสตร์ธรรมชาติ

เส้นเวลาของประวัติศาสตร์ธรรมชาติ คือ เส้นเวลาที่บอกถึงประวัติศาสตร์ของธรรมชาติตั้งแต่การเกิดบิกแบงจนถึงปัจจุบัน
โครงสร้างของเอกภพ.
เริ่มขึ้นตั้งแต่ 13,798 ล้านปี จนถึง 5,020 ล้านปีก่อน
ช่วงเริ่มแรกของระบบสุริยะและโลก.
เริ่มขึ้นตั้งแต่ 5,020 ล้านปี จนถึง 1,000 ล้านปีก่อน
ช่วงกลางของโลก.
เริ่มขึ้นตั้งแต่ 1,000 ล้านปี จนถึง 10 ล้านปีก่อน
ช่วงก่อนที่จะมีมนุษย์.
เริ่มตั้งแต่ 10 ล้านปี จนถึง 2 ล้านปีก่อน
ปลากริมแรด

ปลากริมแรด  เป็นปลาน้ำจืดขนาดเล็กที่อยู่ในสกุล "Parosphromenus" ในวงศ์ปลากัด ปลากระดี่ (Osphronemidae) 
มีลักษณะทั่วไปคล้ายกับปลาที่อยู่ในสกุล "Trichopsis" หรือปลากริม แต่มีฐานครีบหลังกว้างกว่า และมีขอบครีบสีฟ้า ตามลำตัวมีลวดลายหรือลายแถบแตกต่างกันออกไปตามแต่ชนิด
ปลากริมแรด กระจายพันธุ์ตั้งแต่ภาคใต้ตอนล่างของประเทศไทย ไปตลอดแหลมมลายู จนถึงอินโดนีเซีย มักอาศัยอยู่ในพื้นที่ ๆ เป็นป่าพรุ หรือน้ำที่มีสภาพเป็นกรด มีสีชา (ค่า pH ต่ำกว่า 7) ในประเทศไทยพบเพียงชนิดเดียวเท่านั้น จัดเป็นปลาที่หายาก และนิยมเลี้ยงเป็นปลาสวยงาม โดยเฉพาะในตู้ไม้น้ำ
การจำแนก.
ชนิดที่ค้นพบใหม่
อ็อสนาบรึค

อ็อสนาบรึค ([ˈɔsnaˌbʁʏk]; เว็สท์ฟาเลิน:) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ห่างจากเมืองมึนส์เทอร์ไปทางทิศตะวันออกเฉียงเหนือ 45 กิโลเมตร ด้วยจำนวนประชากร 168,145 คน ทำให้เมืองนี้เป็นหนึ่งในสี่เมืองใหญ่ของรัฐนีเดอร์ซัคเซิน
เมืองพี่น้อง.
อ็อสนาบรึคเป็นเมืองพี่น้องกับเมืองดังนี้:
<templatestyles src="Div col/styles.css"/>
บั๊ก บันจี้

บั๊ก บันจี้ (อังกฤษ: Bug Bunji) เป็นวงดนตรีเกิร์ลกรุปชาวไทย สังกัด แกรมมี่ มีสมาชิก 4 คนด้วยกัน มีผลงานปี พ.ศ. 2543
ประวัติ.
บั๊กบันจี้ หรือ สี่แมลงน้อยกระโดห้อยหัว มีสมาชิก 4 คนด้วยกัน คือ สาวิกา ไชยเดช (พิ้งกี้) วนัสนันท์ ธรรมบูรณะวงษ์ (แก็ก) ธัชชา พุ่มอ่อน (จ๋า) และเจนนิเฟอร์ ชวโนวานิช (เจน) ที่สี่คนมีผลงานอัลบั้มตอนอายุ 12 ปี หนึ่งชุด เมื่อปี พ.ศ. 2543 โดยออกอัลบั้มกับสังกัดจีเอ็มเอ็ม แกรมมี่ กับอัลบั้ม "Forest Girl" ออกวางจำหน่ายเมื่อวันที่ 12 มกราคม พ.ศ. 2543
Forest Girl อัลบั้มชุดนี้มีเพลงยอดนิยมมากมาย เช่น O-YA-O รู้ป่ะ อยากมีแค่เธอ ไม่อยากยืนข้างเธอ และเพลง ขอบคุณดาว ส่วน Producer ในอัลบั้มชุดนี้คือ กบ-นิมิตร จิตรานนท์ แนวเพลงในอัลบั้มชุดนี้เป็นแนวป๊อปค่อนข้างสนุก อบอวลไปด้วยกลิ่นป่า Jungle Sound และศิลปินทั้งกลุ่มยังได้รับรางวัลในวันเด็กอีกด้วย 
พวกเธอทั้งสี่คนยังมีผลงานโฆษณาและนิตยสารที่ถ่ายร่วมกัน เช่น โฆษณาแชมพูแคลรอล โฆษณาสกาแคร์ นิตยสาร The Boy และอีกมากมาย
แม่น้ำชิกกาซอเวย์

แม่น้ำชิกกาซอเวย์  เป็นแม่น้ำที่มีความยาวราว 210 ไมล์ (340 กม.) ไหลผ่านทางตะวันออกเฉียงใต้ของรัฐมิสซิสซิปปี สหรัฐอเมริกา ต้นน้ำอยู่ทางตอนกลางค่อนไปทางตะวันออกของรัฐ ไหลไปทางใต้รวมกับแม่น้ำลีฟ ในจอร์จเคาน์ตี กลายเป็นแม่น้ำแพสคากูลา
เกาะบูเกนวิลล์

เกาะบูเกนวิลล์ (ตอกปีซิน: "Bogenvil") เป็นเกาะในมหาสมุทรแปซิฟิก โดยเป็นเกาะใหญ่ที่สุดในหมู่เกาะโซโลมอน แต่เป็นส่วนหนึ่งของประเทศปาปัวนิวกินี เกาะมีพื้นที่ 9,300 ตารางกิโลเมตร มีจุดสูงสุดคือ ยอดเขาบัลบี สูง 2,700 เมตร
นักเดินเรือชาวฝรั่งเศสชื่อ หลุยส์ เดอ บูแก็งวีล เดินทางเข้ามาสำรวจเกาะนี้ใน ค.ศ. 1768 ภายใต้การควบคุมของบริษัทการค้าของเยอรมนี ใน ค.ศ. 1882 และเยอรมนีเข้าครอบครองเกาะนี้ระหว่าง ค.ศ. 1899–1914 ออสเตรเลียเข้ายึดครองในสงครามโลกครั้งที่หนึ่ง ใน ค.ศ. 1942 ญี่ปุ่นเข้ายึดครองซึ่งมีการพัฒนาอ่าวและสร้างเป็นสนามบิน กลายเป็นส่วนหนึ่งของดินแดนภายใต้ความคุ้มครองของสหประชาชาติของนิวกีนีหลังสงครามโลกครั้งที่สอง และเป็นส่วนหนึ่งของประเทศปาปัวนิวกีนีหลังแยกตัวเป็นประเทศใน ค.ศ. 1975
ภูมิภาคปกครองตนเองบูเกนวิลล์จะกลายเป็นเอกราชจากปาปัวนิวกินีใน ค.ศ. 2027
การลงประชามติเอกราช.
ในช่วงปลายเดือนพฤศจิกายน ค.ศ. 2019 มีการจัดประชามติที่ไม่มีผลผูกพันว่าบูเกนวิลล์ควรเป็นรัฐเอกราชจากปาปัวนิวกินีหรือไม่ ผลตอบรับจำนวนมากอยู่ในฝั่งยอมรับ โดยมีผู้โหวตสนับสนุนถึง 98% ทำให้รัฐบาลปาปัวนิวกินีและบูเกนวิลล์ยอมรับให้ภูมิภาคนี้เป็นเอกราชโดยสมบูรณ์ใน ค.ศ. 2027
หมู่เกาะเบาน์ตี

หมู่เกาะเบาน์ตี  เป็นกลุ่มเกาะเล็ก ๆ 13 เกาะที่ไม่มีคนอยู่อาศัย มีพื้นที่ 330 เอเคอร์ ตั้งอยู่ทางตอนใต้ของมหาสมุทรแปซิฟิก เป็นส่วนหนึ่งของประเทศนิวซีแลนด์ ตั้งอยู่ทางตะวันออก/ใต้ ของเกาะใต้ ราว 670 กม. และตั้งอยู่ทางทิศใต้-ตะวันตกของหมู่เกาะแชทัม หมู่เกาะได้ลงทะเบียนขึ้นเป็นมรดกโลก
ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555

"ระวังสับสนกับ ตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 5 ธันวาคม 2550"
ตราสัญลักษณ์ พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ออกแบบโดย นายศิริ หนูแดง พร้อมๆกับตราสัญลักษณ์พระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555
การประกาศใช้.
ที่ทำเนียบรัฐบาล เวลา 13.00 น. ของตอนบ่ายวันวันที่ 29 พฤษภาคม 2555 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมพระราชทานตราสัญลักษณ์งานเฉลิมพระเกียรติทั้ง 2 งาน และคณะรัฐมนตรีได้แจ้งให้ทุกหน่วยงานราชการทุกหน่วยงานทั่วทั้งประเทศ ได้เตรียมการประดับตราสัญลักษณ์ และติดธงสัญลักษณ์นี้ในสถานที่ราชการทุกแห่ง ส่วนพสกนิกรชาวไทยทั่วประเทศสามารถซื้อหรือจับจองมาติดในบ้านได้ ตามร้านจำหน่ายตราสัญลักษณ์หรือธงทั่วไป
ต่อมา เว็บไซด์ทำเนียบรัฐบาล http://www.thaigov.go.th/ ได้เผยแพร่ข่าวว่า ที่ประชุมคณะรัฐมนตรีรับทราบ เรื่องตราสัญลักษณ์งานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 และตราสัญลักษณ์งานเฉลิมพระเกียรติพระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เนื่องในโอกาสพระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555 ตามที่สำนักงานปลัดสำนักนายกรัฐมนตรีเสนอ
ความหมาย.
ตราสัญลักษณ์งานเฉลิมพระเกียรติฯ นี้ประกอบด้วย อักษรพระนามาภิไธย ส.ก. อยู่ภายในวงรีพื้นสีน้ำเงินด้านบนวงรีเป็นพระมหามงกุฎ ภายในพระมหามงกุฎเป็นพระแสงจักรและพระแสงตรีศูล มีเครื่องราชอิสริยาภรณ์โบราณมงคลพระมหาสังวาลนพรัตนราชวราภรณ์ล้อมรอบวงรี ขนาบข้างด้วยพระสัปตปฎลเศวตฉัตร ด้านล่างวงรีเป็นเลขไทย 80 อยู่ในรูปทรงของเพชรด้านล่างเลขไทย 80 เป็นผ้าแพรแถบอักษรข้อความ พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ในการพระราชพิธีบรมราชาภิเษก วันที่ 5 พฤษภาคม 2493 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้า ฯ สถาปนาสมเด็จพระราชินี เป็นสมเด็จพระนางเจ้าสิริกิติ์ พระบรมราชินี แล้วพระราชทานเครื่องราชอิสริยาภรณ์ อันเป็นโบราณมงคลนพรัตนราชวราภรณ์
การเผยแพร่ต่อสาธารณชน.
ภายหลังการสิ้นสุดการแสดงตราสัญลักษณ์งานเฉลิมพระเกียรติพระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร) เนื่องในโอกาสพระราชพิธีมหามงคลเฉลิมพระชนมพรรษา 5 รอบ 28 กรกฎาคม 2555 เมื่อวันที่ 31 กรกฎาคม 2555 แล้วนั้น
วันที่ 1 สิงหาคม 2555 สถานีโทรทัศน์ทุกช่องทยอยนำตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 ขื้นแสดงตรงมุมซ้ายบนของหน้าจอ ซึ่งได้ใช้ไปเรื่อยๆ จนถึงช่วงวันที่ 1 และ 2 กันยายน 2555
วอลเลย์บอลเวิลด์กรังด์ปรีซ์ 2014

วอลเลย์บอลเวิลด์กรังด์ปรีซ์ 2014 เป็นการแข่งขันวอลเลย์บอลหญิงจำนวน 28 ทีม เริ่มทำการแข่งขันตั้งแต่วันที่ 25 กรกฎาคม - 24 สิงหาคม 2014 เจ้าภาพการแข่งขันรอบสุดท้ายในครั้งนี้คือ กรุงโตเกียว ประเทศญี่ปุ่น
รอบแบ่งกลุ่ม.
ผลการแข่งขันดิวิชัน 1.
ตารางคะแนนการแข่งขัน.
 
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
ลิงบาบูนชัคม่า

ลิงบาบูนชัคม่า หรือ ลิงบาบูนเคป (ชื่อวิทยาศาสตร์: "Papio ursinus") เป็นลิงบาบูนชนิดหนึ่ง ในวงศ์ลิงโลกเก่า (Cercopithecidae) 
ลิงบาบูนชัคม่า เป็นลิงบาบูนที่มีขนาดใหญ่ที่สุด และนับเป็นลิงอีกชนิดหนึ่งที่มีขนาดใหญ่ที่สุด มีขนตามตัวสีน้ำตาล ขนค่อนข้างหยาบ หน้าดำ หูมีขนน้อย แต่ตัวผู้ขนตรงรอบคอและไหล่ยาว และมีขนปรกที่ปาก ส่งเสียงร้องได้ดัง วิ่งได้เร็วมากและทรงพลัง มีลักษณะการวิ่งเหมือนม้าควบ ว่ายน้ำเก่ง 
มีพฤติกรรมอาศัยอยู่รวมกันเป็นฝูง ฝูงหนึ่งมีจำนวนเป็นร้อยอาจถึง 200-300 ตัว มีหัวหน้าเป็นตัวผู้ ซึ่งเป็นผู้ควบคุมสังคมของตัวให้เป็นระเบียบ ในขณะในหมู่ลิงตัวเมียจะมีการจัดลำดับสังคมตามอาวุโส ในเวลากลางคืนจะนอนพักผ่อนในถ้ำ หรือซอกหิน หรือบนกิ่งไม้ใหญ่ เพื่อหลบหลีกศัตรู เนื่องจากลิงบาบูนชัคม่าเองก็ตกเป็นอาหารของสัตว์กินเนื้อขนาดใหญ่กว่าด้วย เช่น สิงโต เสือดาว, เสือชีตาห์ โดยอาจจะโดนล่าได้ถึงบนต้นไม้ และลูกลิงก็ตกเป็นเหยื่อของนกล่าเหยื่อขนาดใหญ่ เช่น นกเหยี่ยว, นกอินทรี เป็นต้น ส่วนในหมู่ลิงตัวผู้จะมีการสลับสับเปลี่ยนกันเรื่อย เนื่องจากการแย่งชิงกันเป็นจ่าฝูง และหากมีลิงจากที่อื่นจะขอเข้าเป็นสมาชิกฝูง ก็ต้องได้รับการอนุญาตจากลิงตัวอื่นในฝูง 
ลิงบาบูนชัคม่าไม่ค่อยพบในป่าทึบ ชอบอยู่ตามเขาที่เป็นหินมีต้นไม้น้อย เนื่องจากว่าลิงบาบูนชัคม่าขึ้นต้นไม้ไม่เก่ง ในเวลาเช้ามักลงมาจากต้นไม้เพื่อลงมาอาบแดด และแยกย้ายกันหากิน มีพฤติกรรมผสมพันธุ์เป็นคู่ ไม่ปะปนกัน มีระยะเวลาตั้งท้องประมาณ 6-7 เดือน ออกลูกครั้งละ 1 ตัว ลูกจะอยู่กับแม่ตลอดเวลา บางครั้งพ่อลิงจะช่วยดูแลลูกด้วย เมื่อลูกยังเล็กจะอยู่ที่อกแม่และดูดนมแม่ เมื่อโตขึ้นมาหน่อยจะเปลี่ยนขึ้นมาเกาะหลังแม่ ลิงบาบูนชัคม่ามีอายุยืนราว 20 ปี 
ลิงบาบูนชัคม่า แพร่กระจายพันธุ์ในทวีปแอฟริกาตอนใต้ กินอาหารได้ทั้งเนื้อสัตว์และพืชผักและเมล็ดพืชผลไม้ต่าง ๆ นอกจากนี้แล้วยังสามารถวิ่งกระโจนจับนกฟลามิงโกกินเป็นอาหารได้ด้วย
ลิงบาบูนชัคม่า แบ่งออกได้เป็น 3 ชนิดย่อย คือ
พระเจ้าทันกุน

ทันกุน (เกาหลี: ; ฮันจา: ; /tan.ɡun/) หรือ ทันกุนวังก็อม (/tan.ɡun waŋ.ɡʌm/) เป็นผู้ก่อตั้งในตำนานและกษัตริย์องค์แรกแห่งโกโชซ็อน อาณาจักรเกาหลีแห่งแรก พระองค์สถาปนาอาณาจักรแรกในบริเวณที่ปัจจุบันคือคาบสมุทรเกาหลีตอนเหนือ กล่าวกันว่าพระองค์เป็น "พระนัดดาแห่งสวรรค์" "โอรสแห่งหมี" และสถาปนาอาณาจักรแรกเมื่อ 2333 ปีก่อน ค.ศ. บันทึกแรกสุดของตำนานพระเจ้าทันกุนมาจาก"ซัมกุก ยูซา" ในคริสต์ศตวรรษที่ 13 ซึงอ้างบันทึกประวัติศาสตร์เกาหลีที่สูญหายชื่อ "Gogi" (#เปลี่ยนทาง 'บันทึกโบราณ') และ "เว่ย์ชู" ของจีน 
นักประวัติศาสตร์เกาหลีหลายคยพิจารณาว่าทันกุนกับเทงรีว่ามีรากศัพท์เดียวกัน
สุสานทันกุน.
คิม อิล-ซ็อง ผู้นำเกาหลีเหนือ ยืนยันว่าพระเจ้าทันกุนไม่ได้เป็นเพียงตำนาน แต่เป็นบุคคลที่มีตัวตนจริงทางประวัติศาสตร์ เป็นผลให้นักโบราณคดีชาวเกาหลีเหนือถูกบังคับให้ค้นหาซากศพและหลุมศพที่เชื่อว่าเป็นของพระเจ้าทันกุน
สื่อสิ่งพิมพ์เกาหลีเหนือรายงานว่า สุสานทันกุนเป็นที่ฝังศพที่อ้างว่าเป็นของพระเจ้าทันกุนในตำนาน
เกรย์สัน แชนซ์

เกรย์สัน ไมเคิล แชนซ์ (อังกฤษ: Greyson Michael Chance) (เกิด 16 สิงหาคม พ.ศ. 2540) เป็น นักร้องป๊อปร็อคชาวอเมริกัน นักแต่งเพลง นักเปียโน ซึ่งเมื่อเมษายน พ.ศ. 2553 เขาได้นำเพลงของของเลดี้กาก้า "Paparazzi" มาเล่นที่งานเทศกาลดนตรีที่โรงเรียนของเขาและกลายเป็นที่นิยมบน YouTube, ดึงดูดคนดูกว่า 51 ล้านวิว บน Youtube ณ วันที่ 11 พฤษภาคม พ.ศ. 2553 และ เขาได้เชิญในรายการ The Ellen Degeneres Show แสดงหลังจากนั้นไม่นาน เพลง "star" และ "Broken Hearts" ของเขา ก็ได้รับความนิยมมากขึ้น 6 และ 8 ล้านครั้งตามลำดับในช่อง YouTube ของเขา. ซิงเกิลเพลงแรกของเขา "Waiting Outside the Lines" ได้จำหน่ายในตุลาคม พ.ศ. 2553 และมีโอกาสเปิดตัวอัลบั้ม Hold On 'Til the Night เมื่อ 2 สิงหาคม พ.ศ. 2554
ชีวิตส่วนตัว.
เกรย์สัน แชนซ์ เกิดวันที่ 16 สิงหาคม พ.ศ. 2540 ใน วิชิตา ฟอลล์ส,แท็กซัส, และอาศัยอยู่ในปัจจุบัน เอ็ดมันด์ , โอคลาโฮมา เขาเป็นลูกคนสุดท้องของครอบครัว มีพี่สาว, อเล็กซ่า, และพี่ชายแทนเนอร์, ทั้งสองคนยังทำเพลง เกรย์สัน ชานซ์ เริ่มเล่นเปียโนเมื่ออายุ 8 ขวบ และเขาหล่อมาก
จากแรงบันดาลใจของเขา เกรย์สัน แชนซ์บอกว่า "ผมรักศิลปินที่มีความสามารถในการสื่อสารอารมณ์ของพวกเขาผ่านทางเสียงดนตรีและร้องเพลงจากใจ. นั่นคือสิ่งที่ฉันคิดว่าจะทำอย่างไรกับเพลงของฉัน." เขากล้าที่จะร้องเพลง เมื่อเขาดูเลดี้ก้าก้า ที่ 2009 MTV Video Music Awards เขาระบุว่า "ผมตกใจการแสดงของเธอ. ผมชอบความรู้สึกของเธอในทำอารมณ์และแสดงออก. เธอเป็นนักร้องที่น่าตื่นตาตื่นใจและนักเล่นเปียโน." เกรย์สัน แชนซ์ ได้รับแรงบันดาลใจจากศิลปินต่างๆ คริสตินา อากีเลรา แกสตาน่า จอห์น เลเจนด์ เอลตัน จอห์น
ภาพลักษณ์.
วิดีโอโคฟเวอร์เพลง "Paparazzi" ของเกรย์สัน ได้ถูกโพสต์ไปยัง YouTube และเป็นเวลาเกือบสองสัปดาห์ที่ยอดวิวต่ำ
อย่างน้อยสองเว็บไซต์สังคมออนไลน์ GossipBoy.ca และ reddit.com ได้โพสต์วิดีโอในเว็บตัวเองเมื่อ 10 พฤษภาคม พ.ศ. 2553 เอลเลน ดีเจนเนอเรสได้เห็นวิดีโอเป็นครั้งแรก หลังจากนั้น พี่ชายของเกรย์สัน แทนนเนอร์ แชนซ์ เขียนจดหมายถึงเธอ ชักชวนเธอให้ดูการแสดงของเกรย์สัน
และวิดีโอใน youtube ก็มียอดวิว 10,000 เมื่อเอลเลนดูครั้งแรก เหตุผลที่เธอตั้งชื่อค่ายเพลงใหม่ว่า eleveneleven เธอระบุว่าเป็นเหตุผลหนึ่งที่เธอเห็นเป็น เกรย์สัน คัฟเวอร์เพลง "Paparazzi" ครั้งแรก เมื่อ 11 พฤษภาคม พ.ศ. 2553 และเธอได้บอกว่าหมายเลข 11 เป็นหมายเลขเสื้อฟุตบอลของเกรย์สัน ด้วยเหตุนี้เธอจึงตั้งชื่อค่ายเพลงเธอว่า eleveneleven (เพราะเกรย์สันชอบหมายเลข 11) ในบ่ายวันที่ 11 พฤษภาคม เว็บไซต์ยาฮู้ มิวสิค รายงานว่า วิดีโอของเกรย์สันได้มียอดวิวมากกว่า 36,000 วิว ซึ่งเร็วมาก และเกรย์สันก็รับได้รับเชิญไปแสดงที่ The Ellen DeGeneres Show
12 พฤษภาคม พ.ศ. 2553 เกรย์สัน แซนซ์ บันทึกเทปการสัมภาษณ์และร้องเพลง "Paparazzi" ที่ Ellen ใน Los Angeles
เทปได้ออกอากาศในวันที่ 13 พฤษภาคม ในระหว่างการสัมภาษณ์นั้น เกรย์สันได้รับโทรศัพท์จากเลดี้ กาก้า กาก้าพูดว่าเป็นใคร "แรงบันดาลใจที่แท้จริง." ของเธอ นี้เป็นการปรากฏตัวครั้งแรกที่ Ellen และตามมาด้วยการออกอากาศครั้งที่สองวันที่ 26 พฤษภาคม พ.ศ. 2553 ภายในรายการเกรย์สันได้ร้องเพลง" Broken Hearts " ในฉบับของเขา และเขาก็เป็นผู้ชนะการแข่งขัน Ellen's Wonderful Web of Wonderment ได้รับรางวัล $ 10,000 พร้อมเปียโนหลังใหม่ และได้รับการประกาศให้เป็นศิลปินคนแรกใน eleveneleven ค่ายเพลงใหม่ของเอลเลน ตอนนี้เกรย์สันมีแฟนคลับ หลายคนในเว็บไซต์สังคมออนไลน์เช่น Facebook และ Twitter 
เกรย์สัน แชนซ์ ปรากฏอีกครั้งในวัน we day ใน ดาวน์ทาวน์ โตรอนโต ที่ แอร์แคนาดาเซ็นทรัล และเกรย์สันก็ได้ร้องเพลง "Fire" ของ Augustana ภายในงาน
โฮลด์ออนทิลเดอะไนต์

โฮลด์ออนทิลเดอะไนท์ (อังกฤษ: Hold On 'til the Night) เป็นสตูดิโออัลบั้มเปิดตัวนักร้องชาวอเมริกัน เกรย์สัน แชนซ์ อัลบั้มได้รับการปล่อยตัวเมื่อ 2 สิงหาคม 2011 โดย eleveneleven, Maverick Records, Streamline Records and Geffen Records. อัลบั้มนี้เป็นอัลบั้มแรกที่ได้รับการปล่อยตัวโดย Ellen DeGeneres' record label eleveneleven. นำโดยสองซิงเกิล "เวตติงเอาต์ไซด์เดอะไลนส์" และ "อันเฟรนด์ ยู" อัลบั้มนี้ถูกบันทึกเสียงที่ Los Angeles และผลิตโดย The Matrix Steinberg และ Ron Fair
ซิงเกิล.
เวตติงเอาต์ไซด์เดอะไลนส์ (อังกฤษ: Waiting Outside the Lines) ได้ปล่อยเป็นซิงเกิลแรกของอัลบั้มนี้ เมื่อ 26 สิงหาคม พศ 2553 แต่ปล่อยเป็นมินิอัลบั้มแล้วเมื่อ 19 เมษายน 2553 มิวสิกวิดีโออำนวยการสร้างโดย Sanaa Hamri และปล่อยให้ชมเมื่อ 13 ธันวาคม 2553
อันเฟรนด์ ยู (อังกฤษ: Unfriend You)ได้ปล่อยเป็นซิงเกิลที่สองของอัลบั้มเมื่อ 17 พฤษภาคม 2553 ได้ดารา นักร้องสาว อารีอาน่า แกรนด์ มาเป็นนางเอกเอ็มให้ด้วย ซึ่งปล่อยให้รับชมเมื่อ 30 มิถุนายน 2553
ซิงเกิล โฮลด์ออนทิลเดอะไนท์ (อังกฤษ: Hold On 'til the Night) ซึ่งเป็นชื่อเดียวกับอัลบั้ม ได้ปล่อยเป็นซิงเกิลที่ 3 ถ่ายทำเมื่อ 6 พฤศจิกายน 2553 มิวสิคได้เผยแพร่ลง VEVO เมื่อวันศุกร์ 9 ธันวาคม 2553
และซิงเกิล เทคอะลุคแอตมีนาว (อังกฤษ: Take a Look at Me Now) ได้เผยแพร่ในเอเชียเมื่อ 5 กุมภาพันธ์ 2554
การออกจำหน่าย.
ในสหรัฐอเมริกา อัลบั้มขายได้ 16,185 ในสัปดาห์แรก เปิดตัวครั้งแรกที่ชาร์ตลำดับที่ 29 ในบิลบอร์ด 200 
ในแคนาดา อัลบั้มเปิดตัวด้วยชาร์ตลำดับที่ 67 ในแคนาดา อัลบั้มชาร์ต 
ในฝรั่งเศส อัลบั้มเปิดตัวด้วยชาร์ตลำดับที่ 47 ในฝรั่งเศส อัลบั้มชาร์ต 22 กันยายน 2554 อัลบั้มได้ติดอันดับที่ 144 ของบิลบอร์ด 200 อีกครั้ง
สารพัดพิษ

สารพัดพิษ หรือ ส้มพอ กักไม้ฝอย สะนาน ชื่อวิทยาศาสตร์: "Sophora tomentosa" เป็นไม้พุ่มในวงศ์ Leguminosae วงศ์ย่อย Papilionoideae ต้นอ่อนเปลือกสีเขียวนวล แก่เป็นสีเทาอมน้ำตาล ใบประกอบแบบขนนกชั้นเดียว ดอกช่อ ดอกย่อยทรงดอกถั่ว สีเหลือง ผลเดี่ยว ฝักเป็นทรงกระบอกยาว ฝักแก่จะนูนที่ตำแหน่งเมล็ด เป็นสีน้ำตาล เมล็ดใช้รักษาอาการติดเชื้อเป็นฝีหนอง
โพธิ์ขี้นก

โพธิ์ขี้นก หรือโพตัวผู้ หรือโพประสาท ชื่อวิทยาศาสตร์: "Ficus rumphii" เป็นไม้ยืนต้นในวงศ์ Moraceae โคนต้นเป็นพูพอน เปลือกสีน้ำตาลอมเทา ใบเดี่ยว รูปหัวใจ บริเวณกิ่งตอนต้นมีรากอากาศห้อยลงมา ปลายใบมีติ่งแหลม ดอกช่อ ออกตามซอกใบตามปลายกิ่ง ดอกเจริญอยู่บนฐานรองดอก ดอกตัวผู้อยู่ใกล้ช่องของฐานรองดอก ดอกตัวเมียอยู่ถัดเข้าไป ผลเดี่ยว ขนาดเล็ก อัดแน่นอยู่บนฐานรองดอก ผลเดี่ยว ขนาดเล็ก อัดแน่นอยู่บนฐานรองดอก มีผนังบาง ๆ หุ้มฐานรองดอก เปลี่ยนจากสีเขียวมีน้ำยางมาเป็นสีดำอมแดงนิ่มและไม่มียาง 
ผลใช้เป็นอาหารสัตว์ เปลือกและใบเป็นยาละลายเสมหะ เปลือกและผลบดให้ละเอียด เป็นยาแก้โรคบิด เปลือกผลผสมสมุนไพรอื่นทำเป็นขี้ผึ้งทาแก้ปวด ยางผสมกับน้ำตาลมะพร้าวใช้ขับพยาธิ
ศักดา นพสิทธิ์

ศักดา นพสิทธิ์ (เกิด 10 ธันวาคม พ.ศ. 2506) เป็นนักการเมืองชาวไทย อดีตเลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม อดีตประธานแนวร่วมประชาธิปไตยต่อต้านเผด็จการแห่งชาติ (นปช.) จังหวัดชลบุรี อดีตโฆษกพรรคเพื่อไทย และอดีตรองเลขาธิการพรรคเพื่อชาติ
ประวัติ.
ศักดา เกิดเมื่อวันที่ 10 ธันวาคม พ.ศ. 2506 เป็นบุตรของนายมานพ นางสมาน นพสิทธิ์ มีบุตรสาว คือวรรณิดา นพสิทธิ์ เป็นสมาชิกสภาผู้แทนราษฎรจังหวัดชลบุรี เขต 2 พรรคประชาชน
สำเร็จการศึกษาระดับปริญญาตรี หลักสูตรนิติศาสตรบัณฑิต จากคณะนิติศาสตร์ มหาวิทยาลัยรามคำแหง และระดับปริญญาโท หลักสูตรนิติศาสตรมหาบัณฑิต จากสถาบันบัณฑิตพัฒนบริหารศาสตร์ และหลักสูตรรัฐประศาสนศาสตรมหาบัณฑิต จากมหาวิทยาลัยบูรพา
เมื่อวันที่ 10 ธันวาคม พ.ศ. 2567 ศักดาถูกนายศุภเดช รัตนะเจริญลาภ ใช้อาวุธปืนขนาด 9 มม. ยิงที่บริเวณลานจอดรถร้านข้าวต้ม กระสุนเข้าที่บริเวณท้องทะลุหลัง ทำให้เขาได้รับบาดเจ็บสาหัส โดยสาเหตุมาจากการทะเลาะวิวาท
การเมือง.
ศักดา นพสิทธิ์ เคยลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ แต่แพ้ให้กับนายวิทยา คุณปลื้ม จากพรรคชาติไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แพ้ให้กับนายอัมรินทร์ ตั้งประกอบ จากพรรคไทยรักไทย ต่อมาในปี พ.ศ. 2551 เขาได้เข้าร่วมงานและได้รับแต่งตั้งเป็นโฆษกพรรคเพื่อไทย รวมทั้งเป็นประธาน นปช.จังหวัดชลบุรี
ศักดา นพสิทธิ์ เป็นหนึ่งในสมาชิก นปช. ที่มีบทบาทในการชุมนุมระหว่างการประชุมผู้นำประเทศอาเซียน ที่พัทยาด้วยเขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสนบาท 
เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังกล่าว และไม่ได้รับการประกันตัวในวันดังกล่าว
ในปี พ.ศ. 2561 เขาได้ย้ายไปร่วมงานกับพรรคเพื่อชาติ
แม่พระบังเกิด

แม่พระบังเกิด  หมายถึง วันประสูติหรือการประสูติของพระนางมารีย์พรหมจารี เหตุการณ์นี้ไม่ปรากฏในคัมภีร์ไบเบิล แต่ปรากฏในพระวรสารนักบุญยากอบซึ่งเป็นพระวรสารนอกสารบบที่เขียนขึ้นในคริสต์ศตวรรษที่ 2 พระวรสารนี้ระบุด้วยว่าบิดามารดาของพระแม่มารีย์คือนักบุญโยอาคิมและนักบุญอันนา
วันฉลองแม่พระบังเกิดในคริสตจักรโรมันคาทอลิกและแองกลิคันคอมมิวเนียนตรงกับวันที่ 8 กันยายน โดยนับจากวันสมโภชพระนางมารีย์ผู้ปฏิสนธินิรมล (8 ธันวาคม) ไป 9 เดือน 
ประวัติการฉลอง.
การฉลองแม่พระบังเกิดเกิดขึ้นครั้งแรกที่ซีเรียและปาเลสไตน์ราวคริสต์ศตวรรษที่ 6 สันนิษฐานว่านักบุญโรมานุสแห่งแอนติออกได้นำขนบนี้ไปเผยแพร่ในศาสนาคริสต์ตะวันออกจนแพร่หลาย นักบุญหลายองค์ในสมัยต่อมาก็สนับสนุนการเฉลิมฉลองนี้ด้วย เช่น นักบุญแอนดรูว์แห่งครีต นักบุญจอห์นแห่งดามัสกัส ส่วนคริสตจักรโรมันคาทอลิกเริ่มรับรองการฉลองนี้ราวปลายคริสต์ศตวรรษที่ 7 จากนั้นจึงแพร่หลายไปทั่วยุโรป
เหตุที่กำหนดให้ฉลองแม่พระบังเกิดในวันที่ 8 กันยายน เพราะเดิมวันนี้เป็นวันฉลองโบสถ์นักบุญอันนา กรุงเยรูซาเลม ซึ่งเชื่อกันว่าเป็นสถานที่ที่นักบุญอันนาให้กำเนิดพระแม่มารีย์ จึงถือเอาวันที่ 8 เป็นวันฉลองแม่พระบังเกิดด้วย
สามแยกทีวี

สามแยกทีวี (หรือ สามแยกTV และ 3แยกTV) เป็นรายการทอล์คโชว์ที่ออกอากาศทางช่องวัน โดยออกอากาศทุกวันเสาร์ เวลา 23.10 น. - 0.10 น. โดยในสัปดาห์แรกนั้นมีพิธีกรดำเนินรายการเพียง 2 คน คือ น้าเน็ค เกตุเสพย์สวัสดิ์ ปาลกะวงศ์ ณ อยุธยา และ แปะโป้ง ณัฐพงษ์ สมรรคเสวี ซึ่งพิธีกรดำเนินรายการคนที่สามแต่เดิมนั้นควรเป็น เฮียเผือก พงศธร จงวิลาส (ริชาร์ด ราชเทวี) แต่เนื่องด้วยติดถ่ายซิทคอม Love On Air และซีรีส์อีกหลาย ๆ เรื่อง จึงไม่สามารถรับตำแหน่งสูบที่สามได้ และ เชาเชา ชวลิต ศรีมั่นคงธรรม ได้รับเลือกให้รับตำแหน่งสูบที่สามคนใหม่จากการคัดเลือกของพลเมืองสามแยก
รูปแบบการดำเนินรายการ.
รูปแบบในรายการนั้นจะเป็นรายการทอล์คโชว์ให้ความบันเทิงโดยแบ่ง 2 ช่วงรายการ คือ สามแยกแตกประเด็นและปากหวานงานเข้า โดยสามแยกแตกประเด็นจะเป็นการนำประเด็นที่กำลังเป็นที่พูดถึงในช่วงเวลานั้นหรือที่น่าสนใจมาพูดคุยกัน ส่วนปากหวานงานเข้าจะเป็นการให้คำปรึกษากับผู้ที่มาโทรมาปรึกษาพิธีกรทั้ง 3 หรือที่เรียกกันว่า "หน้าไมค์"
โดยตลอดการดำเนินรายการทั้ง 3 ก็จะอ่านข้อความของผู้ชมที่โพสท์ลงในหน้าแฟนเพจของสามแยกปากหวานใน เฟซบุ๊ก เพื่อได้ความคิดเห็นที่แตกต่างมากขึ้น นอกจากนี้ทางรายการจะตั้งชื่อให้กับผู้ที่โทรมาให้ ซึ่งถือว่าเป็น "ชื่อสามแยก" และจะต้องพูดชื่ออีกในครั้งต่อไปที่โทรมา
ผู้ดำเนินรายการ.
รายการสามแยกทีวีมีพิธีกรดำเนินรายการ 3 คนได้แก่
โดยในสัปดาห์แรกจะมีเพียงน้าเน็คและพี่โป้งเท่านั้นที่ทำหน้าที่พิธีกร เนื่องด้วยการที่เฮียเผือกลาตำแหน่งไป ทางรายการจะทำการคัดเลือกหาพิธีกรคนที่ 3 ของรายการ สามแยกทีวี ได้ โดยจะมีการคัดเลือกพิธีกรจาก 1 ใน 8 คนมาและจะทำการเผยตัวพิธีกรที่จะเข้าการคัดเลือกทีละคนตั้งแต่สัปดาห์ที่ 2 เป็นต้นไป
ซึ่งใน 8 คนที่เข้าร่วมในการคัดเลือกหาพิธีกรคนที่ 3 ในรายการสามแยกทีวีก็มีดังนี้
นอกจากนี้ในบางอาทิตย์จะมีกรณีที่มาไม่ครบสามสูบทำให้มีพิธีกรมาทดแทนซึ่งพิธีกรเหล่านี้จะมีชื่อเรียกว่า สูบอะไหล่ ดังนี้
อนึ่ง พิธีกรแต่ละคนจะมีชื่อในการจัดรายการ โดยมีหลักในการตั้งชื่อคล้ายพระเอกโป๊ในยุค 70 คือ ใช้ชื่อสัตว์เลี้ยงตัวแรก รวมกับสถานที่ที่เลี้ยงสัตว์ตัวนั้น
หลังจากได้ผู้ที่มีคะแนนสูงสุด 4 อันดับแรก จะให้พลเมืองสามแยกทำการลงคะแนน 1 ใน 4 คน ที่อยากให้เป็นพิธีกรคนที่ 3 ในสตูดิโอเป็นเวลา 4 สัปดาห์ สัปดาห์ละ 50 คน ผู้ที่มีคะแนนสูงสุด 2 อันดับแรก จะได้เข้าสู่รอบสุดท้าย
รูปแบบรายการ.
รายการจะมีรูปแบบหลัก ๆ อยู่ 2 ช่วงนั้นคือ สามแยกแตกประเด็นและปากหวานงานเข้า
โดยทุกสายที่โทรเข้ามาจะโหวตดีเจที่ตัวเองชอบ เมื่อครบ 5 สาย ดีเจคนไหนได้รับคะแนนโหวตน้อยที่สุดจะถูกทำโทษ หรือในกรณีที่มีดีเจ 2 คนคะแนนเสมอกัน อีกคนที่คะแนนไม่เหมือนคนอื่นจะโดนทำโทษ ซึ่งแต่ละสัปดาห์ก็จะมีบทลงโทษที่แตกต่างกันไป
ตั้งแต่วันที่ 17 พ.ค. 57 มีการเพิ่มกฎยัดคะแนน คือ หากดีเจคนไหนได้คะแนนคะแนนโหวต 3 คะแนน จะมีสิทธิยัดคะแนนให้ดีเจคนไหนก็ได้ 1 ครั้ง
ตารางการออกอากาศ.
รายการ สามแยกทีวี ออกอากาศทุกวันเสาร์ตั้งแต่ 23.10 น. - 00.10 น. โดยประมาณ แบ่งออกเป็น 2 ช่วงรายการ 4 เบรก โดยช่วง "สามแยกแตกประเด็น" จะอยู่ใน 3 เบรกแรกของรายการและช่วง "ปากหวานงานเข้า" จะอยู่ในเบรกสุดท้ายของรายการ
"หมายเหตุ : สูบอะไหล่ หมายถึง พิธีกรรับเชิญประจำสัปดาห์นั้น ๆ "
วัดวันดาว

วัดวันดาว เป็นพุทธศาสนสถานเถรวาท สังกัดคณะสงฆ์มหานิกาย ภาค 15 หมู่ที่ 1 ตำบลวันดาว อำเภอปากท่อ จังหวัดราชบุรี
ประวัติ.
วัดวันดาว ตั้งมานานกว่า 100 ปี สังกัดคณะสงฆ์มหานิกาย ตั้งเมื่อ พ.ศ. 2393 ได้รับพระราชทานวิสุงคามสีมาเมื่อ พ.ศ. 2502 เท่าที่มีข้อมูลปรากฏ มีเจ้าอาวาสคือ พระอาจารย์เขียน บุญช่วย ต่อมาก็เป็นหลวงพ่อชุล อินทโชโต ซึ่งท่านได้สร้างโรงเรียนวัดวันดาวขึ้น นอกจากนี้ หลวงพ่อชุบยังได้รับตำแหน่งเป็นเจ้าคณะอำเภอปากท่อ เป็นท่านเจ้าคุณพิบูรณ์ธรรมเวธี ประมาณ 10 กว่าปี เจ้าอาวาสองค์ต่อมาคือพระครูสถิตสุภาจารย์ (ปลด) ได้เป็นเจ้าอาวาสอยู่ ณ วัดวันดาวเป็นเวลาประมาณ 30 กว่าปี และในปัจจุบัน พ.ศ. 2554 มีเจ้าอาวาส คือ พระอธิการสมศักดิ์ กิตติสาโร
เทวดาท่าจะบ๊องส์ ภาคพิสดาร ตอน ตะลุยซาฟารี

เทวดาท่าจะบ๊องส์ ภาคพิสดาร ตอน ตะลุยซาฟารี (อังกฤษ Crazy Safari) เป็นภาพยนตร์ตลกต้นทุนต่ำ สร้างโดยผู้สร้างภาพยนตร์จากฮ่องกง ออกฉายครั้งแรกเมื่อ 5 กรกฎาคม พ.ศ. 2534
เนื้อเรื่องย่อ.
แซม หนุ่มชาวจีนที่อาศัยอยู่ในอังกฤษได้ข่าวว่ามัมมี่ของบรรพบุรุษของเขาได้ถูกนำไปวางประมูลที่ลอนดอน แซมจึงไปนำมัมมี่กลับมาเพื่อส่งไปกลับไปฝังที่ประเทศจีนและ.ได้จ้างหมอผีมาทำพิธีสะกดวิญญาณไว้ ระหว่างที่กำลังบินกลับจีน เครื่องบินเกิดเหตุขัดข้องแซมกับหมอผีจึงต้องกระโดดจากเครื่องบินรวมทั้งผีดิบด้วย แซมกับหมอผีลงสู้พื้นดินโดยปลอดภัยพร้อมกัน แต่ผีดิบกลับไปลงที่เผ่าของนิเชาที่กำลังถูก ซูซานและ.ลูกน้องคุกคามอยู่และ.มันก็ช่วยไล่พวกซูซานไปได้ แต่ซูซานได้ย้อนกลับมาอีกครั้งพร้อมกับหมอผีและ.ผีดิบแอฟริกาเพื่อค้นหาเพชรที่เธอเห็นจากมีดและ.ด้ามขวานของนิเชา แซมกับหมอผีตามมาที่หมู่บ้านพอดีจึงช่วยนิเชาสู้กับซูซาน
ข้อมูลภาพยนตร์.
งานนี้ดำเนินการโดย ทีมงาน และบริษัทจากฮ่องกง ที่ลงทุนว่าจ้าง เอา “นิเชา” หนุ่ม ชาวพื้นเมืองแห่ง ป่าทุ้งหญ้าประเทศ นามิเบีย ที่คนไทยเราก็รู้จักกันดี ให้มาแสดงหนังฮ่องกง ขณะเดียวกันก็ลงทุนส่ง ต้นตำรับอาจารย์ผีกัด หลินเจิ้งอิง บินไปถ่ายทำหนังถึงประเทศนามิเบีย กันเลยทีเดียว
สัตว์ป่าดาราดังแห่งอาฟริกา ถูกระดมมาเข้าฉากรวมถึง ทั้ง นกกระจอกเทศ สิงโต ยีราฟ ม้าลาย หรืองูหลามตัวเขื่อง เช่นเดียวกับของเล่น ของอาจารย์ผีกัด ก็ขนกันมาแบบเต็มพิกัด ทั้งยันต์แปะหน้าผาก กระบี่ไม้ปราบมาร หัวฟางอาคม รวมไปถึงการอัญเชิญ วิญญานปรมจารย์นักบู๊ บรูซ ลี ให้มาประทับใน นิเชา ในตอนท้ายเรื่อง เพื่อต่อกรกับศัตรู